ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՀԱՅ ՄԱՄՈՒԼԻ ՕՐՎԱ ԱՌԹԻՎ

2004 թվականից հոկտեմբերի 16-ը Հայաստանում նշվում է որպես Հայկական մամուլի օր: 1794 թվականի հենց այս օրն է Մադրասում հրատարակվել հայկական առաջին պարբերականը՝ «Ազդարարը»։

Հայկական մամուլի հարգելի՛ ներկայացուցիչներ, հարգելի՛ լրագրողներ, ջերմորեն շնորհավորում եմ ձեզ մասնագիտական տոնի առթիվ:

Մամուլը և խոսքի ազատությունը ժողովրդավարության ամենակարևոր բաղադրիչներից են: Հետևաբար դուք բարդ ու կարևոր աշխատանք եք կատարում՝ հասարակության լայն շերտերին իրազեկելով աշխարհում և Հայաստանում կատարվող նշանակալի իրադարձությունների մասին՝ այսպիսով կարևոր ազդեցություն ունենալով նաև հասարակական կարծիքի և աշխարհայացքի ձևավորման գործում։

Եվ այս օրը ևս մեկ հրաշալի առիթ է ձեր աշխատանքն արժևորելու և ձեզ շնորհակալություն հայտնելու համար։

Ձեզ մաղթում եմ քաջառողջություն, ստեղծագործական հաջողություններ, անխոչընդոտ գործունեություն և բեղուն գրիչ: